钦定古今图书集成/历象汇编/乾象典/第014卷
## 钦定古今图书集成/历象汇编/乾象典/第014卷

| 钦定古今图书集成 历象汇编 第十四卷 |

| |

钦定古今图书集成历象汇编乾象典

第十四卷目录

天部外编

乾象典第十四卷

《洛书甄耀》度天之东西南北极，各有铜头铁颡兵，长
三千万丈，三千亿万人。

《山海经·西山经》西南四百里曰：“昆仑之丘，是实惟帝
之下都，神陆吾司之。其神状虎身而九尾，人面而虎
爪。是神也，司天之九部及帝之囿时。”

《大荒东经》“大荒之中，有山名曰猗天，苏门，日月所生。”
《大荒南经》“南海之中，有汜天之山，赤水穷焉。”

大荒之中，有山名曰“融天”，海水南入焉。

《大荒西经》大荒之野，西南海之外，赤水之南，流沙之
西，有人珥两青蛇，乘两龙，名曰夏后开。开上三嫔于
天，得九辩与《九歌》以下。

有《互人》之国，炎帝之孙，名曰《灵恝》。《灵恝》生互人，是能
上下于天。

《大荒北经》：“大荒之中，有山名曰衡天。”

《起世经》：“诸比丘！须弥山半四万二千由旬，中有四大
天王宫殿。诸比丘！须弥山上有三十三诸天宫殿，帝
释所住三十三天向上一倍，有夜摩诸天宫殿住。其
夜摩天向上一倍，有兜率陀诸天宫殿。其兜率天向
上一倍，有化乐诸天宫殿住。其化乐天向上一倍，有
他化自在诸天宫殿住。其他化自在天向上一倍，有”
梵身诸天宫殿住；其他化上梵身天下于其中间有
魔波旬诸宫殿住。《倍梵身》上有光音天；倍光音上有
遍净天；倍遍净上有广果天；倍广果上有不麤天上，广
果天上不麤天下其间别有诸天宫住，名为无想众
生所居。《倍不麤》上有不恼天；倍不恼上有善见天；倍
善见上有善现天；倍善现上则是“阿迦尼吒诸天宫
殿。诸比丘！阿迦尼吒上更有诸天，名无边虚空处天、
无边识处天、无所有处天、非想非非想处天，此等尽
名诸天住处。”

诸比丘！“其须弥留山王顶上，有三十三天宫殿住处，
其处纵广八万逾阇那，七重垣墙、七重栏楯、七重铃
网、七重多罗行树，周匝围绕，杂色可观，七宝所成，所
谓金、银、鞞瑠璃、颇致迦赤、真珠、砗磲、玛瑙等。其垣墙
高四百逾阇那，广五十逾阇那，彼等垣墙相去各各
五百逾阇那，于其中间有诸门住。彼等诸门，高三十”
逾阇那、广十逾阇那，其门两边，有诸楼橹、却敌台阁
及辇轝等。又有诸池及以华林，有种种树、种种叶、种
种华果、种种香熏，有种种鸟各各自鸣，其音调和，甚
可爱乐。又彼诸门，各各常有五百夜叉，为三十三天
作守护故。诸比丘！“彼垣墙内，为三十三天王有一城
郭，名曰善见，其城纵广六万逾阇那”，七重垣墙、七重
栏楯、七重铃网、七重多罗行树，周匝围绕，杂色可观，
亦为七宝之所庄严，乃至砗磲玛瑙等宝。“彼城壁高
百逾阇那，其上广五十逾阇那。彼城垣墙亦各相去
五百逾阇那，于其中间有诸门住，其门各高三十逾
阇那，广十逾阇那。彼等诸门，亦有楼橹却敌台阁，诸
池华林，有种种树、种种叶、种种华果、种种香熏、种种
众鸟，各各自鸣。彼等诸门，门别各有五百夜叉，为三
十三天而作守护。诸比丘！近彼天宫善见城侧，为伊
罗钵那大龙象王有宫殿住。其宫殿纵广六百逾阇
那，亦有七重墙壁栏楯，略说乃至，种种众鸟，各各自
鸣。诸比丘！彼善见城大垣墙内，为三十三天有聚会
处，名‘善法堂’”，其处纵广五百逾阇那，七重栏楯、七重
铃网、七重多罗行树，周匝围绕，杂色可观，七宝所成，
乃至砗磲玛瑙等宝。普四方面各有诸门，彼等诸门
皆有楼橹、却敌台观，种种杂色七宝所成，其地纯是
青瑠璃宝，柔软滑泽，触之犹若迦旃邻提衣。当其中
间有一宝柱，高二十逾阇那，于其柱下为天帝释置
立一座，高一逾阇那，广半逾阇那，杂色可观，乃至砗
磲、玛瑙，七宝成就，柔软细滑，触之如前。其座两边，各
有十六小天王座而侍卫之，七宝所成，杂“色可观，细
滑，触之如前不异。诸比丘！其善法堂，诸天集处，为天
帝释更立宫殿，其宫殿广千逾阇那，七重垣墙，乃至
众鸟，各各自鸣。诸比丘！其善法堂诸天集处，东西南
北为诸小王有宫殿住，纵广九百逾阇那者，或八或
七六五四三二；其最小者，广百逾阇那，七重垣墙，乃
至众鸟各各自鸣。其善法堂诸天会处，东西南北为
三十三天，诸小天宫纵广九十逾阇那，八十、七十、六
十、五十、四十、三十、二十；其最小者，广十二逾阇那，七
重垣墙，乃至众鸟，各各自鸣。诸比丘！其善法堂诸天聚会处东面，为三十三天王有园苑住，名波楼沙，纵
广千逾阇那。略说乃至，七重垣墙，为玛瑙等七宝所
成。普四方面，各有诸门，彼等诸门，有诸楼橹，杂色可
观，乃至玛瑙七宝所成。诸比丘！其波楼沙园苑之中，
有二大石，一名贤、二名善贤，为天玛瑙之所成就，各
皆纵广五十逾阇那，柔软细滑，触之犹如迦旃邻提
衣。诸比丘！其善法堂，诸天聚集处所。南面，为三十三
天王，有一园苑，名杂色车，其园纵广千逾阇那，七重
垣墙，乃至玛瑙之所成就。普四方面，各有诸门，彼等
诸门，皆有楼橹，杂色可观，乃至玛瑙之所成就。其彼
园中，亦有二石，一名杂色、二名善杂色，纯以天青瑠
璃所成，亦各纵广五十逾阇那，柔软细滑，触之犹如
迦旃邻提衣。诸比丘！其善法堂诸天聚集处所。西面
为三十三天王，亦有园苑名为杂乱，其园纵广千逾
阇那，七重垣墙乃至七宝之所成就。四方有门，皆有
楼橹，却敌台阁，俱七宝成。彼杂乱园亦有二石，一名
善现、二名小善现，以天颇致迦所成，亦各纵广五十
逾阇那，柔软细滑，触之犹如迦旃邻提衣。诸比丘！其
善法堂诸天聚集处所。北面为三十三天王有园苑
住，名曰欢喜。其园纵广千逾阇那，七重垣墙乃至玛
瑙七宝所成，四方有门，各有楼橹，却敌台阁，亦为七
宝之所庄严。诸比丘！欢喜园中亦有二石，一名欢喜”，
二名善欢喜。以天银成，亦各纵广五十逾阇那，柔软
润泽，触之如迦旃邻提衣。诸比丘！“其波楼沙园，及杂
色车二园中间，为三十三天王，有一池水名为欢喜，
纵广五百逾阇那”，其水凉冷，轻软甘甜，清洁不浊。以
七宝塼四面而垒，七重宝版，面间错之，七重栏楯，乃
至七重多罗行树，周匝围绕，杂色可“观。又其四方各
有阶道，并为七宝之所庄严。中有诸华，优钵罗华、钵
陀摩、究牟陀、奔荼梨迦华等，其华火色火形火光乃
至水色水形水光纵广大小皆如车轮，其光明照一
逾阇那，风吹香气熏一逾阇那。有诸藕根大如车轴，
割之汁流色白如乳，其味甘甜如无蜡蜜。诸比丘！其
杂乱园及欢喜园，二园中间，为三十三天王，有一大
树，名波利夜多罗俱毗陀罗，其根周匝七逾阇那，略
说乃至，枝叶遍覆，及院纵广五百逾阇那，七重垣墙，
乃至众鸟，各各自鸣。诸比丘！其波利夜多罗俱毗陀
罗大树之下，有一大石，名曰般荼甘婆罗，以天金成，
纵广五十逾阇那，柔软润泽，如触迦旃邻提衣。诸比
丘！于彼中间，何因何缘，其善法堂，诸天集会，称为善
法？诸比丘！其善法堂，诸天会处，三十三天王，聚集坐
已，于中唯论微妙细密，善语深义，审谛思惟，称量观
察，多是世间诸要法事，真实正理，是以天称为善法
堂集会之处。又何因缘，名波楼沙迦苑？诸比丘！麤涩
园中，三十三天王入已，坐贤善贤二石上”已，唯论世
间麤恶不善语言戏谑，是故称为“波楼沙迦。又何因
缘，名杂色车苑？诸比丘！杂色车园中，三十三天王，入
己坐于杂色及善杂色二石之上，论说世间种种杂
类色相语言，是故称为杂色车苑。又何因缘，名杂乱
苑？诸比丘！杂乱园中，三十三天王，常以月八日、十四
日、十五日，放其宫内一切”婇女向彼园中，令共三十
三天众辈合杂嬉戏，不生障隔，恣其欢娱，受天五欲，
具足功德，游行受乐。是故彼处诸天众等，共称彼园
为“杂乱苑。”

“诸比丘！又彼园中，有何因缘，名为欢喜？诸比丘！彼欢
喜园，三十三天王入其中已，坐于欢喜及善欢喜二
石之上，心受欢喜，意念欢喜，念已复念，心受悦乐，受
悦乐已，复受悦乐，是故彼称为欢喜园。诸比丘！又复
彼树有何因缘，名波利夜多啰拘毗陀罗树？诸比丘！
其波利夜多啰拘毗陀罗树下，有天子住，名曰末多”，
日夜常以彼天种种五欲功德，具足和合，游戏受乐，
是故彼天称彼为波利夜多啰拘毗陀罗树。诸比丘！
又复三十三天，随急疾时，未曾离彼般荼甘婆石，唯
设供养，尊重恭敬，随心所欲，去处即去。所以者何？以
此石是如来昔日所住处故，彼诸天取为支提塔，一
切世间天人、魔梵沙门婆罗门等供“养故。诸比丘！有
三十三天，唯眼得见波楼沙迦园，身不得入，身不入
故，不得彼处五欲功德受具足乐。何以故？彼处业胜，
以其前世作善根劣，故不得入。有三十三天，得见波
楼沙迦园，身亦得入，既得入已，具得以天种种五欲
和合功德具足，而受同体快乐。何以故？以其善根增
上胜故。诸比丘！有三十三天，眼不得见杂色车园，身
亦不入，亦不得以彼园五欲和合功德具足同体而
受快乐。何以故？以其善根有别异故。又有三十三天，
眼虽得见杂色车园，身不得入，亦不得以彼园五欲
和合功德具足同体而受快乐。何以故？以其善根有
优劣故。”又有三十三天，眼既得见杂色车园，身亦得
入，既得入已，具足得彼种种五欲，同体和合，快乐而
受。何以故？以其善根增上胜故。诸比丘！诸是一切三
十三天，并得见，于杂乱园苑，亦皆得入；既得入已，悉
共同得彼园苑中，种种五欲，和合功德，同体快乐，具足而受。何以故？彼处无有别异善根修业等故。诸比
丘！有三十三天，不得见欢喜园，亦不得入，亦不得以
彼园苑中种种五欲和合功德，同体快乐具足而受。
何以故？彼处果报，前世造时业别异故。又有三十三
天得见欢喜园，唯不得入，亦不得彼欢喜园中种种
五欲和合功德，同体快乐具足而受。何以故？彼于彼
处业别异故。又有三十三天得见欢喜园，其身亦入，
既入彼已，具足得彼种种“五欲和合功德，同体快乐，
并皆受之。何以故？彼于彼处，造诸善业所熏修时，无
别异故。诸比丘！其善法堂，三十三天聚会处所，有二
岐道；帝释天王宫殿处所，有二岐道；诸小天王并诸
官属。三十三天宫殿处所，亦二岐道；伊罗婆那大龙
象王宫殿处所，亦二岐道；波楼沙迦园，亦二岐道；杂
色车园，及杂乱园，欢喜园池等，一一亦各有二岐道。
波利夜多啰拘毗陀罗大树，亦二岐道。诸比丘！其帝
释天王，若欲向于波楼沙迦园，及杂色车欢喜园等，
澡浴欢乐游戏行时，尔时心念伊罗婆那大龙象王”，
其伊罗婆那大龙象王，亦生是念：“帝释天王，心念于
我。”如是知已，从其宫出，即自变化作三十三头，其一
一头化作六牙，一一牙上化作七池，一一池中各有
七华，一一华上各七玉女，一一玉女各复自有七女
为侍。尔时，伊罗婆那大龙象王，化作如是诸神变已，
即便诣向帝释王所，到已在彼帝释前住。尔时，帝释
天王，心念诸小三十二天王并三十二诸天众等。时
彼小王及诸天众，亦生是心：“帝释天王今念我等。”如
是知已，各以种种众妙璎珞，庄严其身，俱乘种种车
乘，诣向天帝释边，到已各各在前而住。时天帝释见
已，即自种种严身，服众璎珞，前后左右，以诸天众周
市围绕，即便昇上伊罗婆那龙象王上。帝释天王正
当中央，真头上坐。左右两边，各有十六诸小天王，悉
同乘彼伊罗婆那龙象王化头之上，各各而坐。时天
帝释导从天众，向波楼沙迦，及杂色车，并杂乱园欢
喜园等，到已而住。其欢喜等四园之中，皆有三种风
轮而持，谓开、净、吹，略说如前，开门净地及吹华等。诸
比丘！彼等园中，既吹华散，遍地至膝，其华香气，处处
普熏。于时帝释共小天王，三十三天眷属围绕，入杂
色车、欢喜园等，嬉戏受乐，随意游行，或卧或坐。时，帝
释天王欲得璎珞，即念毗守羯磨天子。时彼天子即
便化作众宝璎珞，奉上天王。若三十三天眷属等项
璎珞者，毗守羯磨皆悉化作而供给之。欲闻音声及
妓乐者，则有诸鸟，出种种音，声甚和雅，令天乐闻。天
于彼时如是受乐，一日乃至七日，一“月乃至三月，种
种欢娱，澡浴嬉戏，行住坐卧，随意东西。诸比丘！帝释
天王，有十天子，常为守护。何等为十？一名因陀罗迦、
二名瞿波迦、三名频头迦、四名频头婆迦、五名阿俱
吒迦、六名吒都多迦、七名时婆迦、八名胡卢祇那、九
名难荼迦、十名胡卢婆迦。诸比丘！其天帝释，常为如
是十天子护，恒随左右，不曾舍离，以守卫故。诸比丘！
阎浮提地，为诸人辈，有水生诸华，最上精妙，极可爱
者，所谓优钵罗华、钵陀摩华、究牟陀华、奔荼梨迦华，
其华香气，氤氲软美。其陆生华，最极好者，所谓阿提
目多迦华、瞻波迦华、波吒罗华、苏摩那华、婆利师迦
华、摩利迦华、摩头揵提迦华、搔揵提迦华、游提迦华、
殊低沙迦利迦华、陀奴沙迦腻迦华等。诸比丘！瞿陀
尼人辈，有水生华，最极好者，所谓优钵罗华、钵陀摩
华、究牟陀华、奔荼梨迦华，香气氛馥，处处熏人。其陆
生华，最香好者，所谓阿提目多迦华、瞻波迦华、波吒
罗华、苏摩那华、婆利师迦华、摩利迦华、摩头揵提迦
华、搔揵提迦华、游提迦华、殊低沙迦利迦华、陀奴沙
迦腻迦华等诸比丘！其弗婆提诸人辈，有水生之华，
最极好者，所谓优钵罗华、钵陀摩华、究牟陀华、奔荼
梨迦华，极甚光鲜，香气普熏。其陆生华，最极好者，所
谓阿提目多迦华、瞻波迦华、波吒罗华、苏摩那华、婆
利师迦华、摩利迦华、摩头揵提迦华、搔揵提迦华、游
提迦华、殊低沙迦利迦华、陀奴沙迦腻迦华等。诸比
丘！其郁多啰究留人辈，有水生华，最极好者，所谓优
钵罗华、钵陀摩华、究牟陀华、奔荼梨迦华，香气柔软；
其陆生华，最极好者，所谓阿提目多迦华、瞻波迦华、
波吒罗华、苏摩那华、婆利师迦华、摩利迦华、摩头揵
提迦华、搔揵提迦华、游提迦华、殊低沙迦利迦华、陀
奴沙迦腻迦华等。诸比丘！其诸龙等及金翅鸟，亦各
皆有水生之华，最极好者，所谓优钵罗华、钵陀摩华、
究牟陀华、奔荼梨迦华，香气氛氲，柔软美妙。其陆生
华，最极好者，所谓阿提目多迦华、瞻波迦华、波吒罗
华、苏摩那华、婆利师迦华、摩利迦华、摩头揵提迦华、
搔揵提迦华、游提迦华、殊低沙迦利迦华、羯迦罗利
迦华、摩诃羯迦罗利迦华等。诸比丘！其阿修罗辈，亦
各皆有诸水生华，最极妙者，所谓优钵罗华、钵陀摩
华、究牟陀华、奔荼梨迦华，香气普熏，甚可爱乐。其陆
生华，最极好者，所谓阿提目多迦华、瞻波迦华、波吒
罗华、苏摩那华、婆利师迦华、摩利迦华、摩头揵提迦华、搔揵提迦华、游提迦华、殊低沙迦利迦华、陀奴沙
迦腻迦华、羯迦罗利迦华、摩诃羯迦罗利迦华、频邻
昙华、摩诃频邻昙华、曼陀罗帆华、摩诃曼陀罗帆华
等，诸比丘！其四天王及诸天辈，有水生华，极好端正，
可爱微妙，所谓优钵罗华、钵陀摩华、究牟陀华、奔荼
梨迦华，其气极香，质甚柔软；其陆生华，微妙可爱，所
谓阿提目多迦华、瞻波迦华、波吒罗华、苏摩那华、婆
利师迦华、摩利迦华、摩头揵提迦华、搔揵提迦华、游
提迦华、殊低沙迦利迦华、陀奴沙迦腻迦华、羯迦罗
利迦华、摩诃羯迦罗利迦华、频邻昙华、摩诃频邻昙
华等。诸比丘！其三十三天有水生华，极好端正，微妙
可喜，所谓优钵罗华、钵陀摩华、究牟陀华、奔荼梨迦”
华等，其气极香，质甚柔软。其陆生华，微妙可爱，所谓
“阿提目多迦华、瞻波迦华、波吒罗华、苏摩那华、婆利
师迦华、摩利迦华、摩头揵提迦华、搔揵提迦华、游提
迦华、殊低沙迦利迦华、陀奴沙迦腻迦华、羯迦罗利
迦华、摩诃羯迦罗利迦华、频邻昙华、摩诃频邻昙华、
曼陀罗帆华、摩诃曼陀罗帆华等，如三十三天所有
诸华，其夜摩天、兜率陀天、化乐天、他化自在天，并魔
身天，如是次第，等无有异，一一应知。诸比丘！其世间
人有七种色。何等为七？诸比丘！有诸人辈，火色火形，
金色金形，青色青形，赤色赤形，白色白形，黄色黄形，
黑色黑形。譬如魔梵常色，诸比丘！世间人有此七种
色，诸阿修罗亦复如是，有此七色，诸天众等，亦复有
此七种之色，譬如魔梵常色。诸比丘！诸天别有十种
之法。何等为十？诸比丘！一诸天行来去无边，二诸天
行来去无碍，三诸天行无有迟疾，四诸天行脚无踪
迹，五诸天身无患疲乏，六诸天身有形无影，七诸天
身无大小便，八诸天身无有洟唾，九诸天身清净微
妙，无有脂髓皮肉及血筋骨脉等；十诸天身，欲现长
短，青黄赤白、大小麤细，随意悉能，并皆端正可喜殊
绝，令人爱乐。诸天之身，有此十种不可思议。诸比丘！
又诸天身，充实不虚，悉皆平满，齿白方密，发青齐整，
柔软光泽，身自然明。有神通力，飞腾虚空，眼视不瞬，
璎珞自然，衣无垢腻。诸比丘！閰浮提人，寿命百年，其
间有夭。瞿陀尼人寿二百年中亦有夭。弗婆提人寿
五百年中亦有夭。郁多啰究留人定寿千年无有夭
殇。阎摩罗世诸众生，寿七万二千岁中亦有夭。诸龙
及金翅鸟寿命一劫中亦有夭。阿修罗寿同天千年
中间亦夭。四天王寿五百岁中亦有夭。三十三天寿
命千岁，夜摩诸天寿二千岁，兜率陀天寿四千岁，化
乐诸天寿八千岁，他化自在天寿十六千岁，魔身天
寿三万二千岁，梵身天寿一劫，光忆念天寿命二劫，
遍净诸天寿命四劫，广果诸天寿命八劫，无想诸天
寿十六劫，不麤诸天寿命千劫，无恼诸天寿二千劫，
善见诸天寿三千劫，善现诸天寿四千劫，色究竟天
寿五千劫，虚空处天寿十千劫，识处天寿二万一千
劫，无所有处天寿四万二千劫，非想非非想处天寿
八万四千劫，于其中间并皆有夭。诸比丘！阎浮提人，
身长三肘半，衣广中七肘上下三肘半；瞿陀尼人、弗
婆提人，身量及衣，与阎浮等。其郁多啰究留人，身长
七肘，衣广中十四肘上下七肘。阿修罗身长一”逾阇
那，衣广中二逾阇那，上下一逾阇那，重半迦利沙；四
天王身长半逾阇那，衣广中一逾阇那，上下半逾阇
那，重一迦利沙；三十三天身长一逾阇那，衣广中二
逾阇那，上下一逾阇那，重半迦利沙；夜摩天身长二
逾阇那，衣广中四逾阇那，上下二逾阇那，重一迦利
沙四分之一。兜率陀天身长四“逾阇那，衣广八逾阇
那，上下四逾阇那，重一迦利沙八分之一。化乐天身
长八逾阇那，衣广十六逾阇那，上下八逾阇那，重一
迦利沙、十六分之一。他化自在天身长十六逾阇那，
衣广三十二逾阇那，上下十六逾阇那，重一迦利沙
三十二分之一。魔身诸天身长三十二逾阇那，衣广
六十四逾阇那，上下三十二逾阇那，重一迦利沙六
十四分之一。自此已上，诸天身量长短，与衣正等无
差。诸比丘！閰浮提人，所有市买，或以钱财，或以榖帛，
或以众生；瞿陀尼人所欲市买，或以牛羊，或摩尼宝；
弗婆提人若作市易，或以财帛，或以五榖，或摩尼宝；
郁多啰究留人辈，无诸市买，所欲自然。诸比丘！阎浮
提人、瞿陀尼人、弗婆提人，悉有男婚女嫁之法。其郁
多啰究留人辈，无我、我所，树枝若垂，男女便合，无有
婚嫁。诸比丘！龙、金翅鸟及阿修罗辈，略说嫁娶，悉如
人间；四天王天、三十三天、夜摩诸天、兜率陀天、化乐
诸天、他化自在诸天、魔身天等，皆有嫁娶，略说如前。
从此已上，其诸天等，无复婚嫁男女之别。诸比丘！阎
浮提人，若行欲时，二根相到，流出不净。瞿陀尼人、弗
婆提人，并郁多啰究留人辈，悉如阎浮提。一切诸龙、
金翅鸟等，若行欲时，亦二根相到，但出风气，即便畅
情，无有不净。诸阿修罗、四天王天、三十三天，行欲根
到，畅情出气，如诸龙王及金翅鸟，一种无异。夜摩诸
天，执手成欲，兜率陀天忆念成欲，化乐诸天熟视成欲，他化自在天共语成欲，魔身诸天相看成欲，并皆
畅心，成其欲事。诸比丘，论其人间萤火之明，则不如
彼灯火之明；灯火之明，又不如彼炬火之明；其炬火
明，又不如彼火聚之明；其火聚明不及诸天星宿光
明；其星宿明又不及彼月宫殿明；月宫殿明，又不及
日宫殿光明；其日宫殿《照曜光明》，又不及彼四天王
天《墙壁宫殿身璎珞明》”；四天王天诸有光明，则又不
及三十三天所有光明；其三十三天诸有光明，则又
不及夜摩诸天墙壁宫殿璎珞光明；其夜摩天所有
诸光，则不及彼兜率陀天所有光明；兜率陀天所有
诸明，则又不及化乐天明；其化乐天所有“光明，则不
及彼他化自在诸天光明；他化自在所有光明，则又
不及魔身天明；其魔身天，墙壁宫殿、璎珞身光，比于
在下，最胜最妙，殊特无过。诸比丘！其魔身天，比梵身
天，则又不及其梵身天，比光忆念天则又不及。其光
忆念天，比遍净天则又不及；其遍净天，比广果天光
明不及彼广果天。”如是略“说，无恼热天、善见、善现、阿
迦腻吒天等，唯除璎珞，馀如上说，应如是知。诸比丘！
若天世界，及诸魔、梵、沙门、婆罗门、人等世间所有光
明，欲比如来阿罗诃、三藐三佛陀光明，百千万亿恒
河沙数不可为比。此如来光，最胜最妙，殊特第一。所
以者何？诸比丘！其如来身戒行无量，三摩提、般若、解
脱、解脱知见、神通及神通行，教化、及教化轮说处，及
说处轮等，并各无量无边说。比丘！如来如是无量功
德，一切诸法皆悉具足。以是义故，如来光明最胜无
上，当如是持。”

《楞严经》佛告阿难：“诸世间人不求常住，未能舍诸妻
妾恩爱，于邪淫中心不流逸，澄莹生明，命终之后邻
于日月，如是一类名四天王天，于己妻房淫爱微薄，
于净居时不得全味，命终之后超日月明居人间顶。
如是一类名忉利天，逢欲暂交去无思忆，于人间世
动少静多，命终之后于虚空中朗然安住，日月光明
上照不及，是诸人等自有光明，如是一类名须焰摩
天；一切时静，有应触来未能违戾，命终之后上升精
微，不接下界诸人天境，乃至劫坏三灾不及，如是一
类名兜率陁天；我无欲心应汝行事，于横陈时味如
嚼蜡，命终之后生越化地。如是一类名乐变化天；无
世间心同世行事，于行事交了然超越，命终之后遍
能超出化无化境，如是一类名他化自在天。阿难！如
是六天，形虽出动心迹尚交，自此已还名为欲界。阿
难！世间一切所修心人，不假禅那无有智慧，但能执
身不行淫欲，若行若坐想念俱无，爱染不生无留欲
界，是人应念身为梵侣，如是一类名梵众天。欲习既
除离欲心现，于诸律仪爱乐随顺，是人应时能行梵
德，如是一类名梵辅天。身心妙圆威仪不缺，清净禁
戒加以明悟，是人应时能统梵众为大梵王，如是一
类名大梵天。阿难！此三胜流，一切苦恼所不能逼，虽
非正修真三摩地，清净心中诸漏不动名为初禅。阿
难！其次梵天统摄梵人圆满梵行，澄心不动寂湛生
光，如是一类名少光天；光光相然照耀无尽，映十方
界遍成瑠璃，如是一类名无量光天；吸持圆光成就
教礼，发化清净应用无尽，如是一类名光音天。阿难！
此三胜流，一切忧悬所不能逼，虽非正修真三摩地，
清净心中麤漏已伏，名为二禅。阿难！如是天人圆光
成音，披音露妙，发成精行，通寂灭乐，如是一类名少
净天；净空现前引发无际，身心轻安成寂灭乐，如是
一类名无量净天。世界身心一切圆净，净德成就，胜
托现前归寂灭乐，如是一类名遍净天。阿难！此三胜
流具大随顺，身心安稳得无量乐，虽非正得真三摩
地，安稳心中欢喜毕具，名为三禅。阿难！复次天人不
逼身心，苦因已尽，乐非常住久必坏生，苦乐二心俱
时顿舍，麤重相灭净福性生，如是一类名福生天；舍
心圆融，胜解清净，福无遮中，得妙随顺穷未来除，如
是一类名福爱天。阿难！从是天中有二岐路，若于先
心无量净光，福德圆明，修证而住，如是一类名广果
天；若于先心双厌苦乐，精研舍心，相续不断，圆穷舍
道，身心俱灭，心虑灰凝，经五百劫。是人既以生灭为
因，不能发明不生灭性，初半劫灭，后半劫生，如是一
类名无想天。阿难！此四胜流，一切世间诸苦乐境所
不能动，虽非无为真不动地，有所得心功用纯熟，名
为四禅。阿难！此中复有五不还天，于下界中九品习
气俱时灭尽，苦乐双亡，下无卜居，故于舍心众同分
中安立居处。阿难！苦乐两灭𩰚心不交，如是一类名
无烦天；机括独行研交无地，如是一类名无热天；十
方世界妙见圆澄，更无尘像一切沉垢，如是一类名
善见天；精见现前陶铸无碍，如是一类名善现天；究
竟群几穷色性性入无边际，如是一类名色究竟天。
阿难！此不还天，彼之四禅四位”天王，独有钦闻，不能
知见。如今世间旷野深山，圣道场地，皆阿罗汉所住
持故，世间麤人所不能见。阿难！是十八天，独行无交，
未尽形累，自此以还，名为色界《史记封禅书》：“黄帝采首山铜，铸鼎于荆山下。鼎既成，
有龙垂胡髯下迎黄帝。黄帝上骑，群臣后宫从上者
七十馀人，龙乃上去。馀小臣不得上”，乃悉持龙髯，龙
髯拔堕，堕黄帝之弓。百姓仰望，黄帝既上天，乃抱其
弓与胡髯号。故后世因名其处曰鼎湖，其弓曰鸟号。
《神异经》：“东荒中有大石室，东王公居焉。与一玉女投
壶，设有入不出者，天为之笑。”

昆仑有铜柱焉，其高入天，谓之“天柱。”

东北大荒中有金阙，高千丈，上有明月珠，径三丈，光
照千里，中有金阶两阙，名“天门。”

西北海外有人焉，长二千里，两脚中间相去千里，腹
围一千六百里，俱日饮天酒五斗。《张华注》曰：“天酒，甘
露也。”

《武帝内传》：帝见王母巾笈中有一卷书，问：“此书是仙
灵方耶？”王母曰：“此五岳真形图也。乃三天太上所出。”
《拾遗记》：“冀州西北三万里，有孝让之国，鸟兽昆虫以
应阴阳，至亿万年，山一沦，海一竭，鱼蛟陆居，有赤鸟
如鹏，以翼覆蛟鱼，蛟鱼以尾扣天求雨。”

《茅君内传》：大天之内，有地之洞天三十六所，乃真仙
所居。第一王屋山之洞，围万里，名曰“小有清虚之天。”
《法苑珠林》如《婆沙论》中说，天有三十二种，欲界有十，
色界有十八，无色界有四，合有三十二天也。“第一欲
界十天者，一名于手天，二名持华鬘天，三名常放逸
天，四名日月星宿天，五名四天王天，六名三十三天”，
七名炎摩天，八名兜率陀天，九名化乐天，十名他化
自在天。第二色界有十八天者，初禅有三天：一名梵
众天，二名梵辅天，三名大梵天。二禅之中有三天：一
名少光天，二名无量光天，三名光音天。第三禅中亦
有三天：一名少净天，二名无量净天，三名遍净天。第
四禅中独有九天：一名福生天，二名福庆天；三名广
果天；四名无想天；五名无烦天；六名无热天；七名善
现天；八名善见天；九名色究竟天。“第三无色界中有
四天：一名空处天；二名识处天；三名无所有处天；四
名非想非非想处天。”问曰：“未知此三十二天几凡几
圣？”答曰：“二唯凡住、五唯圣住，自馀二十五天凡圣其
住。所言二唯凡住者，一是初禅大梵天王、二是四禅
中无想天中惟是外道所居。”问曰：“何故此二唯凡住
耶？”答曰：“为大梵天王不达业因，唯说我能造化一切
天地人物，恃此高慢轻蔑一切圣人，故不与居。又无
想天中唯是外道修无想定以生其中，受五百劫无
心之报。外道不达谓为涅槃，受报毕已必起邪见来
生地”狱。以是义故，一切圣人亦不生中也。所言“五唯
圣人居”者，谓从广果已上，无烦无热等五净居天，唯
是那含、罗汉之所住也。纵凡生彼天者，要是进向那
含，身得四禅，发于无漏，起熏禅业，或起一品乃至九
品，方乃得生。凡夫无此熏禅业，故不得生也。若言那
含生彼，理则无疑。问曰：“阿罗汉既是无生”，何故亦云
生彼天者？答曰：此应言欲界那含生彼而得罗汉，非
谓先是罗汉而生彼也。自馀二十五天，凡圣共居，不
言可悉。若总据大小乘说，合有四天。故《涅槃经》云：“有
四种天：一、世间天；二、生天；三、净天；四、义天。”世间天者，
如诸国王。生天者，从四天王乃至非想非无想天。净
天者，从须陀洹至辟支佛。“义天者，十住菩萨摩诃萨。
以何义故，十住菩萨名为义天？以能善解诸法义，见
一切法是空义故。”

《立世阿毗昙谕》云：“从阎浮提向下二万由旬，是无间
地狱。从阎浮提向下一万由旬，是夜摩世间地狱处。
此二中间有馀地狱。从此向上四万由旬，是四天王
住处。从此向上八万由旬，是三十三天住处。从此向
上十六万由旬，是夜摩天住处。从此向上三亿二万
由旬，是兜率陀天住处。从此向上六亿四万由旬，是”
化乐天住处；从此向上十二亿八万由旬，是他化自
在天住处。有比丘问佛：“世尊从阎浮提至梵处，近远
如何？”佛言：“比丘！从阎浮提至梵处，其远甚高。譬如九
月十五日月圆满时，若有一人在彼梵处，放一百丈
方石，坠向下界，中间无碍，到于后岁九月圆满时，至
阎浮提地，无量光天复远一倍，从无”量光天至遍胜
光天复远一倍，从遍胜天至少净天复远一倍，从少
净天至无量净天复远一倍，从无量净天至遍净天
复远一倍，从遍净天至无云天复远一倍，从无云天
至福生天复远一倍，从福生天至广果天复远一倍，
从广果天至无想天复远一倍，从无想天至善现天
复远一倍，从善现天至善见天复远一倍，从善见天
至不烦天复远一倍，从不烦天至不烧天复远一倍，
从不烧天至阿迦尼吒天复远一倍。

天者，如《婆沙释名》：“光明照曜故名为天。又天者颠也，
颠谓上颠，万物之中惟天在上，故名颠也。又天者显
也，显谓高显，万物之中唯天独高，在上显覆，故名显
也。”问曰：“何故彼趣名天？”答曰：“于诸趣中，彼最胜、最乐、
最善、最妙最高，故名天趣。有说：先造作增上身语意
妙行，往彼生彼令彼相续，故名天趣。有说：光明增故名天，以彼自然光恒照昼夜故。声论者说：能照故名
天，以现胜果照了先时所修因故。复次戏乐故名天，
以恒游戏受胜乐故。问曰：“诸天形相云何？”答曰：“其形
上立。”问曰：“语言云何？”答曰：“皆作圣语。”又《立世阿毗昙
论》云：“天名提婆，谓行善因于此道生，故名提婆。”
《酉阳杂俎》：“天翁姓张名坚，字刺渴，渔阳人。”少不羁，无
所拘忌。尝张罗得一白雀，爱而养之，梦天刘翁责怒，
每欲杀之，白雀辄以报坚，坚设诸方待之，终莫能害。
天翁遂下观之，坚盛设宾主，乃窃骑天翁车，乘白龙，
振策登天。天翁乘馀龙追之，不及。坚既到元宫，易百
官，杜塞北门，封白雀为上卿侯，改白雀之嗣不产于
下土。刘翁失治，徘徊五岳“作灾。”坚患之。以刘翁为太
山太守，主生死之籍。

永真年，东市百姓王布知书，藏镪千万，商旅多宾之。
有女年十四五，艳丽聪悟，鼻两孔各垂息肉如皂荚
子，其根如麻线，长寸许，触之痛入心髓。其父破钱百
万治之，不差。忽一日，有梵僧乞食，因问布：“知君女有
异疾，可一见，吾能止之。”布被问大喜，即见其女。僧乃
取药，色正白，吹其鼻中，少顷摘去之，出少黄水，都无
所苦。布赏之白金。梵僧曰：“吾修道之人，不受厚施，惟
乞此息肉。”遂珍重而去，行疾如飞，布亦意其贤圣也。
计僧去五六坊，复有一少年，美如冠玉，骑白马，遂扣
门曰：“适有胡僧到无？”布遽延入，俱述胡僧事。其人吁
嗟不悦曰：“马小踠足竟后此僧。”布惊异，诘其故，曰：“上
帝失乐神二人近知藏于君女鼻中，我天人也。奉帝
命来取，不意此僧先取之，吾当获谴矣。”布方作礼，举
首而失。

《云笈七签·三天正法经》曰：“九天真王与元始天王俱
生始气之先，天光未朗，郁积未澄，溟涬无涯，混沌太
虚，浩汗流冥。七十馀劫，元景始分，九气存焉。一气相
去九万九千九百九十岁。清气高澄，浊气下布。九天
真王元始天王禀自然之孕，置于九天之号，九气元
凝，日月星辰于是而明，便有九真之帝，上之三真，生
于极上清微之天。次中《三真》，生于禹馀之天。下有《三
真》，生于大赤之天。”

《玉京山经》曰：“玉京山冠于八方诸大罗天，列世比地
之枢，上中央矣。山有七宝城，城有七宝宫，宫有七宝
元台。其山自然生七宝之树，一株乃弥覆一天，八树
弥覆八方大罗天矣。”即太上无极虚皇大道君之所
治也。

《大洞经》曰：“大冥在九天之上。”盖谓冥气极远，绝乎九
元，惟读《大洞玉经》者，可以交接，然后玉帝乘丹霄而
启道，太冥披绿霞而朗焕也。《元始经》云：“大罗之境，无
复真宰，惟大梵之气包罗诸天。大空之上，有自然五
霞，其色苍黄，号曰黄天。黄天之上，其色青苍，号曰苍
天；苍天之上，其色元空成青，号曰青天。”故颂曰：“三界
之上，眇眇大罗。上无色根，云层峨峨。”

诸天。《灵书经》曰：“飞步入北清”者，是三界之上四天帝
王，北真天也。言此四帝，上为三清玉京之巅，应化接
引。中为三界四八御运，五气帝主，下降无象，通生天
人，各为一天。璿玑玉衡三十六帝，五斗魁主，亦象人
脑，四象合成。故《放品经》云：“四天王天在玉清之上九
天之巅，恒以八节之日，命三界四帝周行天下，开度”
道学建斋之人也。先师疏云：北清天者，北斗是也。又
云：北斗之下，昆仑上宫，故人头首，上象昆仑。下愚小
解，将为是误。此去弃贤，既在昆仑山南，望将中斗，则
为北清，未审中斗已北，北方北清，别在何处。今依《度
人经》说，东斗主算，西斗记名，北斗落死，南斗上生，中
斗大魁，总监众灵。此名一天五斗魁主，即明中斗已
北，而有北斗也。今又按《灵书正经本文，经》云：天尊〈阙〉
此四章并是四天帝王度命妙品，四方正土，偏得法
音。其《东方品章经》云：“九气青天东华宫中，青童大君
封以青玉宝函之中，印以元始九气之章。”其《南方品
章经》云：“南方三气丹天朱陵上宫，南极上元君封以
赤玉宝函之中，印以太丹三气之章。”其《西方品章经》
云：“西方七气素天西华宫中，西王母封以白玉宝函
之中，印以太素七气之章。”其《北方品章经》云：“北方五
气元天元始北上宫中玉晨大君，封以元玉宝函之
中，印以太元五气之章。”即明东方而称东华，南方而
称南极，西方而称西灵，北方而称北真，上即明北真
而处三界之上，最上之天，四天帝主，下通一天，四序
生化，非是一天五斗之位也。今按灵《书正经》，并是三
界之上四天帝王正名正位，未称一天五斗名位，今
乃独脱北方，取中为上，不审更上北真天也。比先所
错，上下相承，古今疑惑，皆从此起。又寻先师所错本
意者，言三十二天上下重叠，亦为一天，二十八宿即
错，将中斗而摄北位，独脱北方，此方以中为上。又中
为上，亦复是误，言九天初构，上下重叠，亦为一天，比
地九宫，言郁单之天，上上气上，先立于子，而处一宫，
即明一宫亦为四梵最上第一天也。若将人身以等
于天，头为昆仑，目为日月，上下相合，其义正是。若以身观身，以天下观天下，不及更上头，象三界之上，四
人四天帝主天也。又乃不及更上头，象三清之上玉
京之山，大罗天地。故《大洞隐注经》云：“昆仑山上接九
气，以为璇玑之轮，在太空之中。”中斗既在昆仑山上，
即大罗天阙亦在玉京山上也。《生神经》云：“飞仙翼于
琼阙，四宰辅于明轮。”既在三界中斗之上，即大罗天
关、玉京琼阙，亦在玉京山上也。又明一天三界应位，
上下重叠，比地既殊，取上为下，上下失科，四天帝主，
阙而不述。东华、南极、西灵、北真境界，不论何处，别立
《三界。图》云：三十二天四傍，并分列四方一重，四天积
气相承，扶摇而上。其天独立，亦无八方，未审此由。〈阙五
字〉无八方则无比地。九宫若无正中，则无中。

〈阙四字〉气，下无八方，三十五分，八景何来？人身之
〈阙三字〉《三一三元》，九宫一体，即是帝一太一帝君等。
〈阙三字〉三界，而无三元三十六帝。若三界正中既无
三一，人身三一从何而来？比先学者，惟见《隐注宝诀
经》云：“元阶与扶摇台，在东北方癸地，名为元天也。”言
天阶发起于扶摇台羊角边周，仍登梵行，入三清也。
既睹此经，错将三界四天傍并。其扶摇台既在东北
方癸地，未审三界总在东北方癸地，如不以此，并是
错误注经也。今言扶摇者，三十六天上下相承，中为
天关，皆为中斗璇玑。四方二十八宿渐次昇上，故言
扶摇，故云元阶与扶摇台在东北方元天也。又明上
下三十二天皆有七宿璇昇，四方亦言四天也。今言
四天者，东方有九气青天，南方有三气丹天，西方有
七气素天，北方有五气元天，四方四天，故言四天，非
是天外更别四天也。故《度人经》云：“旋斗历箕，回度五
常，三十五分，总气上元。”又明三十六天，每一天中皆
有七宿三十二帝，其太皇黄曾天，位居箕宿，皆在东
初。又贾奕天斗宿皆处北末，故云旋斗历箕，回度五
常。则明三界三十六天，皆有中斗璇枢，四方二十八
宿，各为一天，璇玑玉衡，此是二十八宿，上下扶摇上。
〈阙〉三清上下天关，非是别天，羊角而上，故明《三元》各
〈阙〉《八方天》有九气，上下九宫，合中宫位，始名三界也。
〈阙〉三界之内三十二天，亦列四方四傍，并上下天关，
九宫何在，比地九宫，亦无次序，故明一天三界有异
也。《河图五炼》等经说一天二十八宿，四七相并，以为
三界二十。〈阙〉“天馀有四星，上在中斗，亦将三界四七
相并，傍上列位，以为元围，而安三界二十八天。馀上
四天，上为四人一处，傍并比列位。”不审一天二十八
宿，上通三界二十八天，上合四人三十二位，傍并不
同，大小有异。今言一天比地四天者，《真人口诀经》云：
〈阙二字〉之中五斗位者，阳明为东斗，丹元为南斗，阴精
为西斗，北极为北斗，天关一星以为中斗，上及元冥。
〈阙三字〉　为一天，三十五分上及“上元天帝，合为一天。”
〈阙三字〉　位也。言上界四人等位者，今按《赤书》及《九天》
〈阙四字〉　　三十二天，上下相去，各有气数，上及四梵，
合为三界。三十六帝，不同一天，四方傍并也。

《三清图》云：将以元元始三气以为三境，三天又以生
神经九天，乃于三天之下，各并著三天。又以四方三
十六天，而取二十七天，各于九天之下，各并著三天。
一单三并，以为九天。未审九天各生八方，上下应会
何所分立。故《大洞经》云：元元始三气，各生八方，而为
二十四帝。九宫各生八方，而为七十二宫。即明生神
九天，无有一单三并，九气天关，上下不应言三洞生
化，故立三光。三乘各三，故立九帝。九气分化，各生三
天，故为三境三十六天也。若以九天各于三天之下，
一单三并，上下重叠，惟有六重之天。天若积阴，亦任
六重，天既积阳，即合九重。如何九品二等不同？上下
九宫，其天何在？故《赤书经》云：“天有九”分之关，转轮三
气，九度明焉。故明三元九天九重是也。故《道德经》云：
道生一，一是元气，一是应化，元始天尊也。于此妙一
而生三洞，故《灵宝五符经》云：三洞以为天尊，三公天
也。三生九气，九气以为天尊，九卿天也。又此九气各
生三天，故立三九二十七位，故此二十七位，上为天
尊二十七大夫天也。欲此二十七位上合九天，三元
各有一十二位，合为三洞三十六天也。此言三清降
生三界，各于八方以下而生五亿五万五千五百五
十五亿等，比地无极。三界各禀三清，皆承此象，上下
重立，是其义也。今言傍并者，别有一义，故《洞真回元
九道飞行羽经》云：“三清天中而有三万六千天公卿
等品”，并别有官僚，公卿大夫侯伯，置署如一，更相管
统，降生三界，遍备天人，皆禀此气，各禀至道妙一之
分。三公九卿、二十七大夫、八十一元士，百二十郡，千
二百县，万二千乡、三万六千亭，同禀此气，或单或并，
以为生神万象之主也，非是九天傍次分列也。《三界
图书》相传为错者，言三清九气降为三界，一天，气馀
九色，又杂也。言三清九气各成一天，降为三界，上禀
本气，未经说五色共成。故《灵宝经》云：“上从大宝，初降
妙一，始生于元，元生于元，三生万物，莫不相承也。”又
按《九天生神》及《元门论》等经云：“始生于混沌，为苍色而成郁单无量天，下生三天上圣三品之位。复次混
生于洞，洞为赤色，而成上”上禅善天，下生三天中圣
三品之位。复次洞生于浩，浩为青色，而成梵监须延
天，下生三天下圣三品之位。复次元生于旻，旻为绿
色，而成寂然兜术天，下生三天上真三品之位。复次
旻生于景，景为黄色，而成不骄乐天，下生三天中真
三品之位。复次景生于遁，遁为白色，而成《洞元化应
声》天，下生三天下真三品之位；“复次元生于融，融为
紫色，而成灵化梵辅天”，下生三天上仙三品之位；“复
次融生于炎，炎为碧色，而成高虚清明天”，下生三天
中仙三品之位；复次炎生于演，演为乌色，而成无想
无结无爱天，下生三天下仙三品之位。故此九气九
色光明，上为三境三十六天也。三境降气，三界方生，
各于三清八方已下，降生三界五亿等天也。故《九天
谱经》云：上从梵行太清之天，三境九气，降为三界，天
各一色，上禀气生，未见五色，一时混杂也。今所错者，
亦可知委。故《诸天内音经》云：“三十二天，皆以五合之
气，而成空洞，结而成章”者，此是五篇真文，生成五方，
通为五行，合为五脏，混为二仪，“四序生化，此应五方
五合所育”也，非关九气混为五色。今以五色合为云
气，相参盘郁，是其错也。

旧说四梵名为四民之天。今按《九天谱经》云：“三界应
化三十二天，上从梵行太清天中，气渐流降，始生于
混，混为苍色，而生二万二千气，其色苍气澄凝而成
贾奕天”，即明贾奕天，是四民最上初天，即明四民非
是太清四梵、四天王天也。今言帝王者，统领八方，始
名帝位。不审太虚无上常融天、太释王隆腾胜天、龙
变梵度天、太极平育、贾奕等天，乃是一天。北方五气
元天，光同四方，比地各为小八天也。故明三界三十
二天，上下重叠，三元品生，亦为一天，分别四方，各属
四正四九列位，及其分应，上下相临。故东方九气青
天，上为三界东华天也；南方三气丹天，上为三界南
极天也；西方七气素天，上为三界西灵天也；北方五
气元天，上为三界北真天也。《五符经》云：“昇为五云，化
为五气。”又按《灵宝经》云：“五篇经文，生天立地，普植神
灵，上为三境之元根，标天地以长存。镇五气于灵馆，
制劫运于三关。”即明五篇经文，上为三清之上四天
王位，中为三界四天帝主，应为太清，梵行四天，而为
四八三十二帝，八天生主，下为一天，二十八宿。三十
二帝，又为比地，各列四方，四九列位，又为一天，五方
净土。故按《上清经》及《元门论》等云：三界之上而有八
清天，名三清降气，下生三界。今按八清天内，而有太
清天，名重明，太清梵行之天，而生四民贾奕、龙变、太
释常融等四天也。故《法轮经》云：“超度过三罗八难，于
是名”灭度，如脱胞旷朗睹八清也。朗明四梵，而处三
清之下，四民三界之巅，上为八清之天。三界劫周，二
十八天已上，八清四民等八天，终无劫坏，故名三界
八清天也。或云：三界之中从此天上自有华光，不假
日月自然明朗。此是讹言，妄为大语，各自审明，取证
即解。何者？言三清三界凡圣降差，有无不同，动寂各
异。欲界六天，六欲见生。次上色界一十八天，在下六
天，舍欲爱色。次中六天，渐舍色乐。又上六天，色心随
净。次上无色，由四轻尘，色声香味，出于触体，渐舍心
识，有待都忘，昇虚入无，出生灭境也。言三清上境，妙
化难思，九色宝光不假日月，无有昼夜，亦无去来。言
三界之内，假合成身者，《洞真经》云：“天有一气，则五气
生焉。”五篇真文，附合生体，两半相合，以为生身。以身
为宅，心为主人以神为本，神感应生也。故明神托五
气，共合为识。又明神合阴阳，以为魂魄。若人六识清
净，感生六慧，六欲烦浊，耽入六尘。故此生身，命终之
后，魂阳归天，魄阴归地，自守魄骨以为尸主，生时罪
福，并以神当。神更托生别感诸气，四生六趣，应感俱
然。上天下地，清浊有异，应化三界，并感阴阳。既感阴
阳，宁无日月。若是仙家道品，自有仙光，不假日月，神
通明朗。三界见著，色欲染尘，二景，其滋日月，皆有，并
具昼夜，三光齐临，二十八宿，璇玑不定。宿有时转，天
有劫期，上下数交，百六运会。今按《灵宝九天生神经》
云：“日月星宿，阴阳五行，人民品物，并受生成。”则明三
界皆有日月也。又按《元妙经》云：于此界外，八方世界
皆上有罗天重重别置日月五星二十八宿，亦与南
天下宛利同无异也。又按《元门论》及《大洞经》云：“九天
真人呼日为濯曜罗，三天真人呼日为圆光蔚，太素
天中呼日为眇景皇，上清真人”呼日为九曜生，泰清
天中仙人呼日为太明，太极天中呼日为圆明，玉贤
天中呼日为微元，东华真人呼日为紫曜明，亦名元
珠，亦谓始晖，亦谓太明，亦谓日名郁仪，亦谓月名结
璘，亦生人首，上为眼目。故《玉京山经》云：“俯仰存太上，
华景秀丹田，左顾提郁仪，右盼携结璘。”普明天人皆
有眼目，三界日月亦同人目也。《三界图》云：“其天中心，
皆有昆仑山，又名须弥山也。其山高阔，傍障四方，日
月绕山，互为昼夜。日在东方，于逯境界，日正中时，光及南方浮利境界以为日出；日在南方，于正中时，耶
尼境界以为日出；西方日正中时，光及北方郁单以
为日出；日在北方，于正中时，东方境界以为日出者”，
今虽四序，合宿是同，冬夏二至，昼夜不等。日若绕山，
四方合停，出没既异，则无山隔。今以形象难诘，或详
日出处，即有映体，东方日中，南即渐明。南方初出，日
既映山，其日合如立竖半镜。今泰山上而有日观，遥
望日初出在于地中，其状形如横出半镜，以望初出，
非映山也。若其日出之处，即是须弥，其山不高，不能
映日，即知日出在地中也。故《易证》云：“爻也者，效也，效
也者，象也。”象效于天，以为爻象也。故日在地下，《明夷》
之卦，为日处夜，阳降阴昇也。日出地上，阳昇阴降也。
故地上有日，晋卦是也。故在午后。日昃之离，不鼓缶
而歌，阴生阳降也。言阴阳璇玑，昼夜递兴。日直绕山，
证何律吕。日若绕山，“璇玑须停。”四方度量，何为不等？
言二月、八月，昼夜各中，馀月长短，南北互差。故月建
在子，冬至之分，日极于南，昼短夜长。日出于巽，日没
于坤，从左行而至于巽，历于夜分。西北、东方三方天
下，一十九位，分为五更，皆处于夜。昼以巳、丙午、丁未
等以为昼日，即明夜统西北、东方三方天下，皆处于
夜，唯独南方以为昼日，即明日月，非隔山也。又“月建
在午，夏至之分，日极于北，夜短昼长。日出于艮，日入
于干”，从《艮》左行而历昼，位东南西方一十九位三方。
天下以为昼日，惟独北方亥、壬子、癸丑等五辰而处
于夜。重明日月，非隔山也。又明夏至之日出没艮干
东南、西方三方，天下一时为昼；冬至之日出没巽坤，
西北东方三方，天下一时为夜。日既绕山，四方互明。
未审此节日映山不？又明夏至之日日出于艮，日入
于干，其昆仑山合近于子，日既远，山不合更远，何故
起难为日映山也？其昆仑山向北百千万里，则非东
方日正中时，南方卯地以为日出也。又明月建在子，
冬至之日日出于巽，日没“于坤”，其昆仑山既是映日，
即合移就南方，在于午分。其此土人不是南方，即合
住在昆仑山北。其山既是天心不移，即明日月非映
山也。又明一年四时行焉，与日月合宿，以定律吕。故
一月建寅，寅与亥合，其神征明者，征召万物而明。月
建在卯，合宿天魁；月建在辰，合宿从魁；月建在巳，合
宿传送；月“建在午，合宿小吉，月建在未，合宿胜光，月
建在申，合宿太乙，月建在酉，合宿天刚，月建在戌，合
宿太冲，月建在亥，合宿功曹，月建在子，合宿大吉，月
建在丑，合宿神后，十二月建，合宿行神，璇玑玉衡，以
定四序，四方七宿，日夜互更，即明一天律吕”，同则南
方律吕也。普天既同，四方同天，不合山隔也。后宣八
景三光，同兹五篇真文，二象通应，具在《玉京流光品》
中。间宣经理答申应用也。或有胡人摩尼珠说，皆托
一物百六数期，三清八景，降气通生，西戎即序，全无
分晓。或云言此天是属于地住，或云杂报世界，故近
则不入六欲之天，远则不在三界二十八天之数。次
上太皇黄曾天，上人者，始名欲“界最下天也。下愚小
解，因述便答。三界之内，三元通生，元各十二，共三十
六位。一天三界，上象俱然。四梵八清，下通元气。既云
地住，别号谁天？杂报世界，何气寄立？次上璇玑，下摄
何方？下地杂报，上属何天？”夫言天者，在上巅也。在上
广覆，谓之天也。在下厚载，谓之地也。言天上天下，上
下咸差。一天之中，上属元枢，一天之上，更属上象，此
天即是太皇黄曾天中人也。言三界之内，五种感生，
虽同一天，善恶两种，所感杂报命短。无上品仙家寿
九百万岁，五方净土，皆定寿年，洞室虚宫，上下不等，
诚仙碁暂翫柯烂，樵人或二日逢仙，则经二百馀岁。
诸仙人寿，具显后章。唯此下地，净秽两别，远明三清
上降元气，下生三界，法象降成，真仙圣位，各备修科，
虽居三界，仙道原深。故《消魔经》云：“三清上境三十六
天，下备三界三十六帝。”其三界劫尽被劫火所烧，其
三洞仙家不觉有火也。故明杂报世界，善恶同天，善
者福寿遐年，恶者浊辱短促，净秽二土咸备，一天博
地，下方亦有上道。先标前错一十二条，审而观详，他
义总晓。请详图录，入道机要。次后显章，具明前疑。
《太上曰》：第一欲界六天，一曰太皇黄曾天，二曰大明
玉完天，三曰清明何童天，四曰元胎平育天，五曰元
明文举天，六曰七曜摩夷天。

第二色界一十八天，七曰虚无越衡天，八曰太极濛
翳天，九曰赤明和阳天，十曰元明恭华天，十一曰曜
明宗飘天，十二曰竺落皇笳天，十三曰虚明堂曜天，
十四曰观明端静天，十五曰元明恭庆天，十六曰太
焕极瑶天，十七曰元载孔升天，十八曰太安皇崖天，
十九曰显定极风天，二十曰始黄孝芒天，二十一曰
‘《太黄翁重》天，二十二曰《无思江由》天，二十三曰《上揲
阮乐》天，二十四曰《无极昙誓天》’。

第三无色界四天，二十五曰“皓庭霄度天，二十六曰
渊通元洞天，二十七曰翰宠妙成天，二十八曰秀乐
禁上天
〈阙〉梵天：《元始》曰：“二十九曰常融天，三十曰玉降天，三
十一曰梵度天，三十二曰贾奕天。”

四天之上则为梵行。梵行之上则是上清之天，玉京
元都紫微宫也。乃太上道君所治，真人所登也。自四
天之下，二十八天分为三界，一天则有一帝王治其
中，其天人皆是在世受持智慧上品之人，从善功所
得，自然衣食，飞行来去，逍遥欢乐。但死生之限不断，
犹有寿命，自有长短。下第一天人寿九万岁，以次转
〈阙〉之。

太初时，老君从虚空而下，为太初之师，口吐《开天经》
一部四十八万卷。

三清境者，玉清、上清、太清也，亦名“三天。”其三天者，清
彻天、禹馀天、大赤天是也。

佛即西方得道之圣人也，在《三清》之中，别有梵天居
之，于上帝，则如世之九卿，奉天子也。

青城丈人服朱光之袍，戴盖天之冠，佩《三庭之印》。
施存，鲁人，学大丹之道，遇张申为云台治官。尝悬一
壶，如五升器，大化为天地，中有日月，夜宿其内，自号
“壶天人。”

五色线天上有白玉堂，壁上高列真仙之名，如人间
之壁记，有朱笔注下云：“降世为帝王，或为宰辅者。”
《春渚纪闻》：蒋颖叔为发运使，至泰州，谒徐神公，坐定
了无言说。将起，忽自言曰：“天上也不静，人世更不定。”
叠蒋因叩之曰：“天上已遣五百魔王，来世间作官不
定。”叠蒋复叩其身之休咎，徐谓之曰：“发运亦是一赤
天”魔王也。

《行营杂录》：有士人贫甚，夜则焚香祈天。一夕忽闻空
中语曰：“帝闵汝诚，使我问汝所欲。”士曰：“愿此生衣食
粗足，逍遥山水间，以终其身足矣。”空中大笑曰：“此上
界神仙之乐，何可易得？若求富贵则可矣。”

记事“珠，沈羲为仙人所迎，见老君，以金案玉盘赐之，
后授官为碧落侍郎。